Farin af landi brott ...

... til Póllands. Sit nú og bíð þess sem verða vill varðandi flugáætlunina, brottförinni var seinkað um fjóra tíma.

Ég var svo heppin að eiga svolítinn gjaldeyri inni á reikningi sem ég hef nú kroppað út úr bankanum. Það er auðvitað undarlegt að þurfa að standa auðmjúkur á svip með farseðla í hönd og biðja um að fá að taka út sína eigin peninga. En svona er þetta nú samt.

Ef ég hefði ekki átt þessa aura, hefði ég auðvitað ekkert farið í þessa ferð, því ekki dettur manni í hug að kaupa gjaldeyri eins og á stendur. En ... við vorum fyrir löngu búin að borga sjálfa ferðina, þannig að ... við ætlum bara að skella okkur. Verðum í Kraká.

Það er ágætt að yfirgefa landið í nokkra daga núna - komast í burtu og sjá eitthvað annað en fallandi útvalsvísitölur, gröf yfir gengissveiflur og fréttir af atvinnuleysi og verðbólgu. Segi það satt.

Ætla að vera í bloggfríi á meðan - en þið sem kíkið inn á síðuna mína getið dundað ykkur við að skoða þessa upprifjun Kastljóssins á útrásarævintýrinu (smellið hér).

Svo er bara um að gera að berja sér á brjóst og minnast þessa að um æðar okkar rennur blóð stoltra bænda, sjómanna og víkinga aftur í aldirnar. Við kreppum hnefana þegar á móti blæs, bönkum á brjóstkassann ... og svo ... banka - kreppa - banka - kreppa ...

Fyrri ummæli:
uhh..ehh

ég er nú orðin taugabiluð þegar fólk ætlar að skottast úr landi, ertu viss um að þú ætlir að koma aftur Ólína?

Á að spandera í hreinsun a la Jónína Ben ??

||

Góða ferð og skemtun. EFast nú ekkert um að ferðin sé bæði heiman og heim aftur, en vonandi verður ástandið í lagi þegar einmitt snúa á aftur, hef heyrt að ferðaþjónustufólk hafi áhyggjur af því að geta ekki greitt fyrir kosnað við flugvélarnar til baka vegna ótryggs gjaldeyrisástands, en þetta blessast vonandi allt hjá ykkur!

||

Góða ferð og eigið góðar stundir í Kraká.

Vonandi komist þið heim aftur með eðlilegum hætti og fáið næga olíu á flugvélina til heimferðar. Ef þið verðið í vandræðum með gjaldeyrir fyrir olíu- þá er gott að þekkja yfirskömmtunarstjórann í Seðlabankanum- hann bjargar mörgum nú með dropann . Hann hringdi sjálfur í N1 og tjáði þeim um dýrmæta fyrirgreiðslu--- Já maður þarf að fara 50 ár aftur í fortíðina til að leita jafnvægis...

||

Góða ferð...þú verður okkar PR í Kraká núna og gerir það örugglega með stæl!!

||

Góða skemmtun Ólína.

||

Góða ferð Ólína og Siggi.

Það væri kannski vert að athuga atvinnumöguleika íslendinga í Póllandi í þessari ferð?

Ég tek frá fyrir ykkur 2 sæti á jólahlaðborði Hótel Núps.

Ummæli:
Ísland rann á rassinn.

Verkefni: Hatursorðræða eða ekki
Merking: Ekki hatursorðræða